text:
1634/2015. (IX. 8.) Korm. határozata a KÖZOP-3.5.0-09-11 jelű („Térségi elérhetőség javítása” című) konstrukció keretében megvalósuló egyes kerékpárúthálózat-fejlesztési projektek vonatkozásában kötelezettségvállaláshoz és támogatási szerződés megkötéséhez történő hozzájárulásról.
A Kormány
 1. hozzájárul az 1. melléklet szerinti projektek (a továbbiakban: projektek)
a) vonatkozásában a  kötelezettségvállaláshoz a  2007–2013 közötti programozási időszak operatív programjai
eredményes zárásával összefüggő 2015. évi feladatokra vonatkozó cselekvési tervről és a Nemzeti Stratégiai
Referencia Keret 2014.  évi munkatervéről szóló 1051/2014. (II. 7.) Korm. határozat módosításáról szóló
1014/2015. (I. 22.) Korm. határozat [a továbbiakban: 1014/2015. (I. 22.) Korm. határozat] I.8. pontja alapján,
Felelős: nemzeti fejlesztési miniszter
Határidő: az 1. melléklet szerint
b) támogatási szerződésének megkötéséhez az 1014/2015. (I. 22.) Korm. határozat I.9. pontja alapján,
Felelős: nemzeti fejlesztési miniszter
Határidő: az 1. melléklet szerint
2. felhívja a  nemzetgazdasági minisztert, hogy vizsgálja meg a „Kerékpárút kialakítása a  66. számú főút és Komló
belváros között” című projektjavaslat Terület- és Településfejlesztési Operatív Programból, Gazdaságfejlesztési
és Innovációs Operatív Programból, továbbá Versenyképes Közép-Magyarországi Operatív Programból történő
támogathatóságának lehetőségeit,
Felelős: nemzetgazdasági miniszter
Határidő: azonnal 3. jóváhagyja a  Közlekedés Operatív Program (a  továbbiakban: KÖZOP) 3. prioritása keretének legfeljebb
2 005 123 900 forint összegű többletkötelezettség-vállalással történő növelését azzal, hogy ezt az  összeget
a projektek támogatási szerződésének megkötése érdekében kell felhasználni,
Felelős: nemzeti fejlesztési miniszter
 nemzetgazdasági miniszter
Határidő: azonnal
4. felhívja a  nemzeti fejlesztési minisztert, hogy tegye meg a  3.  pont szerinti többletkötelezettség-vállalás
megszüntetéséhez szükséges intézkedéseket és kezdeményezze az  ehhez szükséges döntések meghozatalát, ha
a KÖZOP 3. prioritásán a befejezett projektek fel nem használt összegéből a 3. pont szerinti összeg rendelkezésre áll.
Felelős: nemzeti fejlesztési miniszter
Határidő: a 3. pont szerinti összeg rendelkezésre állását követően azonnal
Orbán Viktor s. k.,
 miniszterelnök


type: legislation

jurisdiction: Hungary

text:
1621/2015. (IX. 8.) Korm. határozata a Kárpát-medencei Magyar Legendárium program támogatásának finanszírozása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány
 1. az államháztartásról szóló 2011.  évi CXCV.  törvény 21.  § (6)  bekezdésében biztosított jogkörében eljárva
a  Kárpát-medencei Magyar Legendárium program támogatásának finanszírozása érdekében 230,0 millió forint
egyszeri átcsoportosítását rendeli el elszámolási, a fel nem használt rész tekintetében visszatérítési kötelezettséggel
a Magyarország 2015. évi központi költségvetéséről szóló 2014. évi C.  törvény (a  továbbiakban: Kvtv.) 1. melléklet
XLII. A  költségvetés közvetlen bevételei és kiadásai fejezet, 42. Alapok támogatása cím, 2. Bethlen Gábor Alap
támogatása alcím javára, a Kvtv. 1. melléklet XI. Miniszterelnökség fejezet 32. Rendkívüli kormányzati intézkedések
cím terhére, az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: nemzetpolitikáért felelő miniszterelnök-helyettes
Határidő: 2016. június 30.
2. felhívja a  nemzetgazdasági minisztert, hogy 2016–2018.  években gondoskodjon évente 230,0 millió forint
biztosításáról a Bethlen Gábor Alapban.
Felelős: nemzetgazdasági miniszter
Határidő: 2016. évben a felmerülés ütemében, 2017–2018. évek tekintetében a költségvetés tervezésekor
Orbán Viktor s. k.,
 miniszterelnök


text:
1422/2015. (VI. 25.) Korm. határozata az Államreform Központ létrehozása, valamint a Nemzeti Közszolgálati Egyetem 2015. működésének finanszírozása érdekében szükséges források biztosításáról.
A Kormány
 1. felhívja a  nemzetgazdasági minisztert, hogy az  Államreform Központ létrehozása érdekében szükséges 150 millió
forint összegű forrást biztosítson a  Magyarország 2015. évi központi költségvetéséről szóló 2014. évi C. törvény
(a továbbiakban: Kvtv.) XI. Miniszterelnökség fejezet, 14. Nemzeti Közszolgálati Egyetem cím javára;
Felelős: nemzetgazdasági miniszter
 Miniszterelnökséget vezető miniszter
Határidő: 2015. július 15.
2. felhívja a nemzetgazdasági minisztert, hogy a Nemzeti Közszolgálati Egyetem 2015. évi működésének finanszírozása
céljából szükséges 500 millió forint összegű forrást biztosítson a  Kvtv. 1.  melléklet XI. Miniszterelnökség fejezet,
14. Nemzeti Közszolgálati Egyetem cím javára.
Felelős: nemzetgazdasági miniszter
 Miniszterelnökséget vezető miniszter
Határidő: 2015. szeptember 15.
Orbán Viktor s. k.,
 miniszterelnök


text:
7/2011. (HK 6.) HVK EÜCSF intézkedése az alap- és járóbeteg-ellátást nyújtó orvosi rendelőkben, készlettároló helyeken, valamint a műveleti területen, illetve katonai feladat végrehajtása közben a kábítószerekkel és pszichotróp anyagokkal végzett tevékenységről.
A honvédelemről és a Magyar Honvédségről szóló
2004. évi CV. törvény 110. § (2) bekezdésében kapott felhatalmazás alapján – a kábítószerekkel és pszichotróp
anyagokkal végezhető tevékenységekről szóló 142/2004.
(IV. 29.) Korm. rendeletben (a továbbiakban: R.), valamint
a fokozottan ellenőrzött szernek minősülő gyógyszerek orvosi rendelésének, gyógyszertári forgalmazásának, egészségügyi szolgáltatóknál történő felhasználásának, nyilvántartásának és tárolásának rendjéről szóló 43/2005. (X. 15.)
EüM rendeletben foglaltaknak megfelelően – az alap-és járóbeteg-ellátást nyújtó orvosi rendelőkben (a továbbiakban: rendelők), készlettároló helyeken, valamint a műveleti
területen, illetve katonai feladat végrehajtása közben a
kábítószerekkel és pszichotróp anyagokkal végzett tevékenységről az alábbi
intézkedést adom ki: 1. Az intézkedés hatálya kiterjed:
A Honvédelmi Minisztérium (a továbbiakban: HM), a
honvédelmi miniszter alárendeltségébe, közvetlen és fenntartói irányítása alá tartozó szervezetek, valamint a Magyar
Honvédség (a továbbiakban: MH) katonai szervezetei – a
Honvédkórház – Állami Egészségügyi Központ kivételével – (a továbbiakban együtt: honvédelmi szervezetek) kábítószerekkel és pszichotróp anyagokkal (a továbbiakban:
kábítószerek) tevékenységet folytató állományára.
2. A R hatálya alá tartozó kábítószerek közül az alább
felsorolt gyógyszerek beszerzésének engedélyeztetése, beszerzése, nyilvántartása, tárolása és kiadása engedélyezett:
Fentanyl készítmények (pl.: injekció, tapasz stb.)
Morphinum hydrochloricum injekció,
3. A kábítószerek beszerzésének engedélyeztetése, beszerzése, nyilvántartása, tárolása és kiadása az MH
Dr. Radó György Honvéd Egészségügyi Központ (a továbbiakban: MH HEK) feladata.
4. A Honvéd Vezérkar egészségügyi csoportfőnök (a továbbiakban: HVK EÜCSF) által kijelölt és az Egészségügyi Engedélyeztetési és Közigazgatási Hivatal Kábítószer Főosztálya által jóváhagyott személy [a továbbiakban: az MH HEK kábítószer felelős (helyettes)] felel a kábítószerekkel kapcsolatban végzett tevékenység szabályszerűségéért.
5. A honvédelmi szervezetek rendelőiben, készlettároló
helyein, valamint a műveleti területen, illetve katonai feladat végrehajtása közben a kábító hatású készítményekkel
kapcsolatos feladatok végrehajtására kábítószer felelőst
kell megbízni.
a) Kábítószer felelősnek (helyettesnek) csak orvosi, állatorvosi, gyógyszerészi, vegyészmérnöki, vegyészi, biológusi, biológus-mérnöki szakképzettséggel rendelkező
büntetlen előéletű személy jelölhető ki.
b) A kábítószer felelőst (helyettest) a honvédelmi szervezetek vezetői megbízási parancsban foglalva jelölik ki.
A kábítószer-felelős 30 napnál hosszabb távolléte esetén
új személyt kell kijelölni.
c) A kábítószer-felelős (helyettes) adatait, a megbízási
parancs egy példányával együtt, minden év január 31-ig,
illetve műveleti területenként a váltások végrehajtását követő 30 napon belül kell megküldeni az MH HEK kábítószer-felelősének (helyettesének).
d) A kábítószer felelős (helyettes) köteles gondoskodni
az átvett kábítószerek biztonságos tárolásáról, szállításáról, a bevételezés, kiadás, selejtezés pontos nyilvántartásáról.
6. A honvédelmi szervezetek egészségügyi szolgálatai
kábítószerigényüket szolgálati úton kötelesek felterjeszteni az MH HEK kábítószer-felelősének (helyettesének).
7. Az MH HEK kábítószer felelős (helyettes) jóváhagyásával beszerzett kábítószerek központi nyilvántartása,
tárolása és elosztása az MH HEK Tudományos Intézetében (a továbbiakban: MH HEK TI) történik. A kábítószer
felelős (helyettes) az utalványon kiadott kábítószert nyilvántartásba veszi, és köteles gondoskodni az átvett kábítószerek biztonságos tárolásáról, szállításáról és a bevételezés, kiadás, selejtezés pontos nyilvántartásáról.
8. Hazai területen kívül történő felhasználás esetén a kábítószert a célállomásra történő továbbításáért felelős alakulat kábítószer felelőse (helyettese) utalványon veszi át,
és a vámeljárás során alkalmazandó NATO okmányok köréről, alkalmazásáról, valamint kibocsátásuk eljárási szabályairól szóló 15/2000. (IV. 14.) PM–HM együttes rendelet alapján, az 1. sz. mellékletének megfelelően kiállított
engedéllyel (jelen intézkedés 3. számú melléklete) juttatja
el a felhasználási helyre. A kábítószerek kivitele konténerben, NATO szállítmányként történik.
9. A kábítószerek nyilvántartása kizárólag az MH HEK
kábítószer felelős (helyettes) által hitelesített kartonon végezhető.
a) A valamennyi kábítószerről külön vezetett kartonon a
bevételt, kiadást és selejtezést folyamatosan kell nyilvántartani, az esetleges javításokat az ügyviteli szabályoknak
megfelelően kell végrehajtani.
b) Év végén a kartonokat le kell zárni és egyenleget vonni. Nyitókészletként az előző évi zárókészletet kell tekinteni.
c) A kábítószer felelős (helyettes) köteles az átvett kábítószereket, az ügyvitel által hitelesített, „Kábítószer-ellenőrzési és nyilvántartási füzetben” is tételesen vezetni.
d) A nyilvántartó füzetnek a következő rovatokat kell tartalmaznia:
Sorszám Kelt Utalvány száma Gyártási szám
Bevétel (amp.,
db)
Kiadás (amp., db)
Készlet (amp., db)
Felhasználási
hely
Átvevő- átadó aláírása 10. A gyakorlatra, kiképzésre, felhasználásra kiadott kábítószerek nyilvántartására hitelesített „Felhasználási füzetet” kell rendszeresíteni az alábbiakban megadott adattartalommal:
Dátum
Átadott készlet (kábítószer féleségenként)
Átadó-átvevő aláírása A beteg neve, (azonosítója)
a beadott kábítószer neve,
mennyisége (amp., db) Napló szám (eset/ambuláns
és/vagy Field Medical
Card száma)
Kábítószert beadó aláírása 11. A felhasználásra kiadott kábítószereket zárható
fémkazettában kell tárolni, és minden szolgálatváltásnál
tételesen, mennyiség szerinti ellenőrzés mellett átadni-átvenni. A szolgálatváltásnál ennek végrehajtását az átadó
és az átvevő egyaránt aláírásával köteles igazolni a „Felhasználási füzet átadó-átvevő” rovatában.
a) Amennyiben a felhasználásra kiadott kábítószerek
biztonságos zárhatósága nem oldható meg, hazai feladat
ellátás esetén minden szolgálatváltásnál tételesen,
mennyiségi és gyártási szám szerinti ellenőrzés mellett
kell átadni-átvenni. Ezek megtörténtét az átadó és az átvevő egyaránt aláírásával köteles igazolni a felhasználási füzet „átadó-átvevő” rovatában.
b) A műveleti területen történő feladat ellátás során a
kábítószert felhasználásra átvevő személy (orvos, mentőtiszt) a „Kábítószer ellenőrzési és nyilvántartási füzetben”
aláírásával igazolja az átvételt és legkésőbb a misszió végeztével, az átadás-átvétel során köteles elszámolni a kábítószerrel. Tényleges felhasználás esetén a „Felhasználási
füzet”-ben köteles az eseményt dokumentálni.
c) A műveleti területen feladatot végrehajtó személyi állomány részére az egyéni egészségügyi felszerelés részét
képező „Morphine Sulfate auto-ijektorokat” („morfin önampulla”) Részletes Felszerelési Könyvön (RFK), vagy
átadás-átváteli jegyzőkönyvön, a gyártási szám feltűntetésével, aláírás ellenében kell kiadni. A missziók váltásakor
az auto-ijektorokat a személyi állománytól be kell vonni.
12. A rendelőkben, illetve készlettároló helyeken, valamint a légi kiürítést végző szállítóeszközön a kábítószereket erős falú, biztonsági zárral ellátott, fa-lakattal lezárt, a
kábítószer-felelős személyi pecsétnyomójával lebélyegzett fémszekrényben, más esetekben elmozdításra alkalmatlan módon rögzített, zárható fémkazettában, a többi
gyógyszertől elkülönítve kell tartani.
13. A kábítószerek központi tárolását az MH HEK TI területén kijelölt, biztonsági ráccsal és zárral védett helyiségben elhelyezett, biztonsági zárral ellátott, erős falú,
fa-lakattal lezárt és a kábítószer-felelős (helyettes) személyi pecsétnyomójával lebélyegzett fémszekrényben kell
végezni.
14. A kábítószer felelős (helyettes) a beszerzési igényét
az MH HEK kábítószer felelősének (helyettesének) továbbítja, aki az összesített listát az MH HEK parancsnokához
(MH egészségügyi főnök) terjeszti fel. A kábítószerek leadása az MH HEK TI-ben, előzetes értesítés után történik.
15. A kábítószerek selejtezését az R rendeletben foglaltak szerint kell végrehajtani.
16. Hazai területen kívül történő felhasználás esetén a
beszerzési igényt a kiszállításért felelős alakulat kábítószer felelőse (helyettese) az MH HEK kábítószer felelősének (helyettesének) továbbítja, aki az összesített listát az
MH HEK parancsnokához (MH egészségügyi főnök) terjeszti fel.
17. A kábítószer felelős (helyettes) a kábítószer felhasználást az MH HEK kábítószer felelősnek (helyettesének)
negyedévenként köteles írásban jelenti, illetve minden év
január 31-ig összefoglaló jelentést köteles készíteni, melyet az MH HEK kábítószer felelősének (helyettesének)
köteles felterjeszteni.
a) Az elöljáró egészségügyi szolgálat évente legkevesebb egy alkalommal köteles ellenőrizni az alárendelt alakulatok kábítószer felelőseinek tevékenységét, a kábítószerek kezelését, tárolását, nyilvántartását, és az erről felvett „Ellenőrzési jegyzőkönyv” egy példányát köteles
megküldeni az MH HEK kábítószer felelősének (helyettesének).
b) Az MH HEK kábítószer felelőse (helyettese) évente
legkevesebb egy alkalommal köteles ellenőrizni a kijelölt
alakulatok kábítószer felelőseinek (helyetteseinek) tevékenységét, a kábítószerek kezelését, tárolását, nyilvántartását, illetve az erről készített összefoglaló jelentést megküldeni az MH HEK parancsnokának, aki azt felterjeszti a
HVK EÜCSF-nek.
18. A kábítószerrel kapcsolatos visszaélés (pl. eltűnés,
lopás, hiány) esetében a kábítószer felelős (helyettes) haladéktalanul köteles az 2. melléklet szerinti jegyzőkönyvet
négy példányban kiállítani, melyben fel kell tüntetnie a kábítószer pontos megnevezését, darabszámát, a tényállást, a
jelenlévők, illetve a felelős személy(ek) nevét.
19. A jegyzőkönyvet a kábítószer felelős (helyettes), a
honvédelmi szervezet vezetője, az elöljáró egészségügyi
szolgálat vezetője, a tanúk és a felelős személy(ek) írják
alá, amelynek 2. példányát a kábítószer felelős (helyettes)
haladéktalanul köteles megküldeni az MH HEK kábítószer felelősének (helyettesének).
20. A kábítószerek sérülése, törése esetén a kábítószer
felelős (helyettes) haladéktalanul köteles a 1. melléklet
szerinti jegyzőkönyvet három példányban kiállítani, melyből 2. példányt köteles azonnal felterjeszteni az MH HEK
kábítószer felelősének (helyettesének).
21. A kábítószerek szállítása (ki- és behozatala) konténerben történik, NATO szállítmányként.
22. Egyéb rendelkezések
a) A naloxone hatóanyag-tartalmú NARCANTI injek
ció nem minősül kábítószernek. A gyógyszer a kábítószerek esetleges mellékhatását csökkenti. 10 kábítószer ampullához 2 ampulla Narcanti injekciót kell biztosítani.
b) A személyi egészségügyi felszerelés részét képező
„morphin önampullát” további intézkedésig az MH HEK
Tudományos Intézet tárolja.
23. Ezen intézkedés az aláírása napján lép hatályba,
ezzel egyidejűleg az 534/2006. (HK 1/2007.) MH EÜPK
intézkedés hatályát veszti.
Dr. Németh András orvos dandártábornok s. k.,
HVK egészségügyi csoportfőnök


text:
17/2017. (VI. 15.) NGM utasítása miniszteri biztos kinevezéséről.
A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi XLIII. törvény
38. §  (1) bekezdése és a  jogalkotásról szóló 2010. évi CXXX. törvény 23. § (4) bekezdés c) pontja alapján a következő utasítást
adom ki:
1. § A  központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII.  törvény 38.  § (2)  bekezdése alapján 2017. július 1. napjától 2017. december 31. napjáig terjedő időtartamra
a  Nemzetgazdasági Minisztérium budai Várnegyedben történő elhelyezésével kapcsolatos beruházás
megvalósításáért felelős miniszteri biztossá Borbély Pál urat nevezem ki.
2. § A miniszteri biztos az 1. § szerinti feladatkörében:
a) áttekinti a Nemzetgazdasági Minisztérium budai Várnegyedbe történő költözésével kapcsolatos feladatokat,
a  vonatkozó kormányhatározatokban foglaltaknak megfelelően a  beruházás megvalósítására koncepciót
és részletes ütemezést dolgoz ki,
b) koordinálja a  beruházás és a  költözéssel kapcsolatos valamennyi feladat ellátását az  érintett intézmények
bevonásával,
c) az a) és b)  pontban foglaltak végrehajtása érdekében kapcsolatot tart, egyeztetéseket szervez az  érintett
intézmények képviselőinek részvételével.
3. § A miniszteri biztos tevékenységét a közigazgatási államtitkár útján a nemzetgazdasági miniszter irányítja.
4. § A miniszteri biztos tevékenységét titkárság segíti.
5. § A miniszteri biztos feladatköre ellátásáért díjazásban és juttatásban nem részesül.
6. § Ez az utasítás 2017. július 1-jén lép hatályba.
7. § Hatályát veszti a miniszteri biztos kinevezéséről szóló 5/2017. (I. 18.) NGM utasítás.
Varga Mihály s. k.,
 nemzetgazdasági miniszter


text:
55/2016. (XII. 21.) NGM rendelete a nemzetgazdasági miniszter irányítása alá tartozó központi kezelésű előirányzatok kezeléséről és felhasználásáról.
Az államháztartásról szóló 2011. évi CXCV. törvény 109.  § (5)  bekezdésében kapott felhatalmazás alapján, az  államháztartásról
szóló törvény végrehajtásáról szóló 368/2011. (XII. 31.) Korm. rendelet 1.  melléklet I.  pont 1.  alpont a)  pontjában, 10.  alpont
b) pontjában, 13. alpontjában, 16. alpont b) pontjában, 19. alpont a) pontjában, 25. és 26. alpontjában és a Kormány tagjainak
feladat- és hatásköréről szóló 152/2014. (VI. 6.) Korm. rendelet 90.  § 2.  pontjában meghatározott feladatkörömben eljárva
a következőket rendelem el:
1. § A Magyarország 2017. évi központi költségvetéséről szóló 2016. évi XC. törvény (a  továbbiakban: Kvtv.)
1.  mellékletébe sorolt olyan központi kezelésű előirányzatok felhasználási szabályait, amelyek a  nemzetgazdasági
miniszter irányítása alá tartoznak, az 1–7. melléklet tartalmazza.
2. § Ha az  e  rendelet alapján kijelölt kezelő szerv az  e  rendelet hatálya alá tartozó központi kezelésű előirányzatok
vonatkozásában e rendelet hatálybalépését megelőzően tett kötelezettségvállalást és teljesített kifizetést, azt az arra
jogosult kezelő szerv által tett kötelezettségvállalásnak és kifizetésnek kell tekintetni.
3. § Ez a rendelet 2017. január 1-jén lép hatályba.
4. § Hatályát veszti a  nemzetgazdasági miniszter irányítása alá tartozó központi kezelésű előirányzatok kezeléséről és
felhasználásáról szóló 5/2016. (I. 7.) NGM rendelet.
Varga Mihály s. k.,
  nemzetgazdasági miniszter


text:
465/2013. (X. 30.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3.  § (2)  bekezdése alapján – az  Országos Bírósági Hivatal elnökének javaslatára – dr. Pék Szabolcs
Milánt 2013. november 1. napjától 2016. október 31. napjáig terjedő időtartamra bíróvá kinevezem.
Budapest, 2013. október 16. Áder János s. k.,
 köztársasági elnök


text:
1046/2014. (II. 7.) Korm. határozata a József Attila Színház támogatása érdekében a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az államháztartásról szóló 2011. évi CXCV. törvény 21. § (6) bekezdésében biztosított jogkörében eljárva
a József Attila Színház támogatásához 120,0 millió forint egyszeri átcsoportosítását rendeli el elszámolási, a fel nem
használt rész tekintetében visszatérítési kötelezettséggel a Kvtv. 1. melléklet XX. Emberi Erőforrások Minisztériuma
fejezet, 20. Fejezeti kezelésű előirányzatok cím, 13. Művészeti tevékenységek alcím, 4. Művészeti tevékenységek
és egyéb fejezeti feladatok támogatása jogcímcsoport javára, a  Kvtv. 1.  melléklet XI. Miniszterelnökség fejezet,
17. Rendkívüli kormányzati intézkedések cím terhére az 1. melléklet szerint.
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és visszatérítési kötelezettség tekintetében
Felelős: emberi erőforrások minisztere
Határidő: 2014. december 31.
Orbán Viktor s. k.,
 miniszterelnök


text:
1704/2018. (XII. 17.) Korm. határozata a Modern Városok Program keretében a Tatabányán megvalósuló multifunkcionális csarnok megvalósítása érdekében a 2018. évben szükséges forrásigény átcsoportosításáról.
A Kormány a  Modern Városok Program keretében a  Tatabányán megvalósuló multifunkcionális csarnok
megvalósítása érdekében támogatás biztosításáról szóló 1644/2017. (IX. 11.) Korm. határozat 2. pont b) alpontjára
és 5.  pontjára figyelemmel, az  államháztartásról szóló 2011. évi CXCV. törvény 33.  § (2)  bekezdésében biztosított
jogkörében eljárva, a  tatabányai multifunkcionális csarnok beruházás megvalósításához a  2018. évben szükséges
3 000 000 000 forint egyszeri átcsoportosítását rendeli el a  Magyarország 2018. évi központi költségvetéséről
szóló 2017. évi C. törvény (a továbbiakban: Kvtv.) 1.  melléklet XI. Miniszterelnökség fejezet, 30. Fejezeti kezelésű
előirányzatok cím, 1. Célelőirányzatok alcím, 78. Modern Városok Program jogcímcsoport terhére, a Kvtv. 1. melléklet
XX. Emberi Erőforrások Minisztériuma fejezet, 20. Fejezeti kezelésű előirányzatok cím, 24. Sportlétesítmények
fejlesztése és kezelése alcím, 35. Tatabányai multifunkcionális csarnok beruházás jogcímcsoport javára,
az 1. melléklet szerint.
Felelős: pénzügyminiszter
Miniszterelnökséget vezető miniszter
emberi erőforrások minisztere
Határidő: azonnal Orbán Viktor s. k.,
 miniszterelnök


text:
37/2015. (VI. 30.) FM rendelete a mesterséges feltételteremtésről.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás
egyes kérdéseiről szóló 2007. évi XVII. törvény 81.  § (4)  bekezdés a)  pontjában kapott felhatalmazás alapján, a  Kormány
tagjainak feladat és hatásköréről szóló 152/2014. (VI. 6.) Korm. rendelet 65.  § 1.  pontjában meghatározott feladatkörömben
eljárva – a  Kormány tagjainak feladat- és hatásköréről szóló 152/2014. (VI. 6.) Korm. rendelet 4.  § 7.  pontjában meghatározott
feladatkörében eljáró Miniszterelnökséget vezető miniszterrel egyetértésben – a következőket rendelem el:
1. § E rendelet alkalmazásában:
a) előny: a  mesterséges feltételteremtéssel és a  mesterséges feltételteremtés nélkül igényelhető egységes
területalapú támogatási összegek különbsége;
b) egységes területalapú támogatás: az  Európai Mezőgazdasági Garancia Alapból finanszírozott egységes
területalapú támogatás, valamint az  ahhoz kapcsolódó átmeneti nemzeti támogatás igénybevételével
kapcsolatos egyes kérdésekről szóló miniszteri rendelet alapján igénybe vehető egységes területalapú
támogatás;
c) mesterséges feltételteremtés: a  4.  § (1)  bekezdése szerinti feltétel (a  továbbiakban: releváns feltétel) olyan
– formálisan jogszerűnek minősülő – megvalósítása, amely a támogatás kötelező elvonásából eredő hatások
elkerülésére irányul;
d) támogatás: a közös agrárpolitika keretébe tartozó támogatási rendszerek alapján a mezőgazdasági termelők
részére nyújtott közvetlen kifizetésekre vonatkozó szabályok megállapításáról, valamint a  637/2008/EK és
a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai
parlamenti és tanácsi rendelet (a  továbbiakban: 1307/2013/EU rendelet) szerinti alaptámogatás az  adott
támogatási évre vonatkozóan;
e) támogatás kötelező elvonása: az  egységes területalapú támogatás 150 000 eurót meghaladó részének
a  150 000 eurót meghaladó rész 5%-ával történő csökkentése, ha a  mezőgazdasági termelőnek adott évre
nyújtandó egységes területalapú támogatás összege 150 000 euró és 176 000 euró között van, továbbá
az  egységes területalapú támogatás 176 000 euró feletti részének teljes mértékben történő elvonása, ha
a  mezőgazdasági termelőnek adott évre nyújtandó egységes területalapú támogatás összege meghaladja
a 176 000 eurót;
f ) ügyfél: az  Európai Mezőgazdasági Garancia Alapból, valamint a  központi költségvetésből finanszírozott
egyes támogatások igénybevételével kapcsolatos egységes eljárási szabályokról szóló miniszteri rendelet
szerinti egységes kérelmet benyújtó mezőgazdasági termelő, aki a  támogatás alapjául szolgáló terület
vonatkozásában jogszerű földhasználónak minősül.
2. § Az Európai Unió kötelezően alkalmazandó jogi aktusában előírt esetben a Mezőgazdasági és Vidékfejlesztési Hivatal
(a  továbbiakban: MVH) a  mesterséges feltételteremtés fennállását a  kiválasztott sokaságból kockázatelemzés
alapján vagy az ügyfél kérelmére vizsgálja.
3. § Az MVH a mesterséges feltételteremtés tényét a mesterséges feltételteremtés vizsgálatára irányuló eljárás keretében
beszerezhető, rendelkezésére álló adatok felhasználásával vizsgálja.
4. § (1) Releváns feltételnek az alábbiak együttes megvalósulása minősül:
a) a  támogatás iránti, a  tárgyévben benyújtott igénylés alapjául szolgáló földterület az  ügyfél 2011–2014.
közötti évek valamelyikében (a továbbiakban: referencia év) benyújtott igényléséhez képest legalább olyan
mértékben lecsökkent, hogy annak következtében a tárgyévben a támogatás kötelező elvonásának összege
legalább 10%-kal kisebb, mintha a tárgyévben a referencia év területe kerülne jóváhagyásra,
b) 2011. október 18-át követően szétválás történt, és a  szétválással érintett jogelőd, illetve jogutód jogi
személyek közül legalább kettő a tárgyévben egységes területalapú támogatási kérelmet nyújtott be, és
c) a  korábbi jogi személy és a  kiválás vagy különválás eredményeként létrejött jogi személy tulajdonosi köre,
székhelye, vagy cégnyilvántartásba bejegyzett tevékenysége részben megegyező.
(2) A releváns feltétel megvalósításával elérni kívánt előnyt el kell vonni, kivéve, ha az ügyfél bizonyítja, hogy a releváns
feltétel megvalósítása nem a  támogatás kötelező elvonásából eredő hatások elkerülésére irányult. Ez  akkor
tekintendő bizonyítottnak, ha
a) ügyfél igazolja, hogy a  2011. október 18-át követő szétválást a  támogatási feltételektől független jogi,
gazdasági környezet, vagy a  tulajdonosi kör élethelyzetét érintő, a  vállalkozás irányítását befolyásoló
körülmény változása tette indokolttá, és a szétválás előkészületei tényszerűen igazolhatóak, vagy
b) a  szétválásról az  adott jogi személy ezen döntés meghozatalára jogosult szerve 2014. november 1-jét
megelőzően dokumentumokkal igazolhatóan döntést hozott, és a  szétválással érintett jogelőd, illetve
jogutód ügyfelek nyilatkoznak a szétválás valós okairól és arról, hogy a szétválás nem a támogatás kötelező
elvonásából eredő hatások elkerülésére irányult.
5. § (1) A  mesterséges feltételteremtés vizsgálatára irányuló eljárást az  MVH a  2.  § szerinti kockázatelemzés alapján,
a tárgyévet követő két naptári éven belül, vagy az ügyfél kérelmére jogosult megindítani.
(2) Az  MVH a  releváns feltétel fennállása vizsgálatának megkezdéséről – a  mesterséges feltételteremtés vizsgálatára
irányuló eljárás keretében – végzésben tájékoztatja az ügyfelet. Az ügyfél ezt követően a 4. § (2) bekezdés szerinti
ellenbizonyítással élhet. Az  MVH a  döntést az  ügyfél által szolgáltatott bizonyítási eszközöket is figyelembe véve,
az ügy összes körülményére figyelemmel hozza meg.
(3) Ha megállapítást nyer a  mesterséges feltételteremtés fennállása, akkor az  előny szerinti támogatás jogosulatlanul
kifizetett támogatásnak minősül, és azt az  ügyfél köteles visszafizetni, a  még ki nem fizetett támogatás esetén
a támogatás az előny összegével csökkentve kerül az ügyfél részére kifizetésre.
(4) A  (3)  bekezdés szerinti jogkövetkezményt a  szétválással érintett ügyfelek a  tárgyévben igényelt egységes
területalapú támogatásuk arányában, a támogatásokkal összefüggésben megállapított más jogkövetkezményektől
függetlenül viselik.
6. § Ez a rendelet a kihirdetését követő napon lép hatályba.
7. § Ez a  rendelet a  közös agrárpolitika keretébe tartozó támogatási rendszerek alapján a  mezőgazdasági termelők
részére nyújtott közvetlen kifizetésekre vonatkozó szabályok megállapításáról, valamint a  637/2008/EK és
a  73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai
parlamenti és tanácsi rendeletnek a végrehajtásához szükséges rendelkezéseket állapítja meg.
Dr. Fazekas Sándor s. k.,
 földművelésügyi miniszter


text:
58/2010. (V. 7.) FVM rendelete az iskolagyümölcs-program 2010/2011. tan végrehajtásáról.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes
kérdéseiről szóló 2007. évi XVII. törvény 81. § (3) bekezdés a) pontjában kapott felhatalmazás alapján – a földművelésügyi és
vidékfejlesztési miniszter feladat- és hatásköréről szóló 162/2006. (VII. 28.) Korm. rendelet 1. § a) pontjában meghatározott
feladatkörömben eljárva – a következőket rendelem el: 1. Értelmező rendelkezések
1. § E rendelet alkalmazásában: 1. almatermelő: az 1234/2007/EK tanácsi rendelet (a továbbiakban: tanácsi rendelet) 2. cikk (2) bekezdés a) pontjában
meghatározott természetes személy, vagy gazdálkodó szervezet, aki vagy amely a tanácsi rendelet I. melléklete
IX. részében szereplő 080810 KN-kódú alma terméket állítja elő;
2. iskolagyümölcs-program: a tanácsi rendelet 103ga. cikkében meghatározott, Magyarországon a 8413525
szakfeladat-számot viselő program; 3. közoktatási intézmény: a közoktatásról szóló 1993. évi LXXIX. törvény (a továbbiakban: közoktatási törvény) 20. §
(1) bekezdés b) és f) pontjában meghatározott és a közoktatási törvény 37. §-a szerint nyilvántartásba vett intézmény;
4. tagintézmény: a közoktatási törvény 121. § (1) bekezdés 36. pontja szerinti intézményegység;
5. tanítási év: a közoktatási törvény 52. § (1) bekezdésében meghatározott időtartam;
6. társulás: a tanácsi rendelet 125c. cikke alapján létrejött termelői szervezetek társulása;
7. termelői szervezet: a tanácsi rendelet 122. cikk a) pont (iii) pontjában meghatározott, valamint a 122. cikk b) és
c) pontjában foglaltak szerint létrejött, és a tanácsi rendelet 125b. cikkében meghatározott feltételekkel elismert
szervezet, figyelemmel a 203a. cikk (2) bekezdésében foglaltakra;
8. zöldség-gyümölcs termelői csoport: a tanácsi rendelet 125e. cikkében meghatározott szervezet, figyelemmel a 203a.
cikk (4) bekezdésében foglaltakra. 2. A támogatás kedvezményezettjei és jogosultjai
2. § (1) Az iskolagyümölcs-program keretében támogatás vehető igénybe a közoktatási törvény 20. § (1) bekezdés b) pontja
és (2) bekezdése szerinti általános iskola 1–4. évfolyamán tanuló gyermekeknek (a továbbiakban: tanulók)
a 2010/2011. tanítási évben az e rendeletben meghatározott mértékben és feltételekkel friss étkezési almával történő
ellátása után. A támogatás formája vissza nem térítendő támogatás.
(2) A támogatás kedvezményezettjei a tanulók. (3) Az iskolagyümölcs-program keretében az e rendelet szerint nyújtott támogatás jogosultjai a közoktatási intézmények.
3. A támogatási összeg igénylői és az iskolagyümölcs-programban történő részvételre vonatkozó
előzetes jóváhagyásuk 3. § (1) Az iskolagyümölcs-programban az a zöldség-gyümölcs termelői csoport, termelői szervezet, társulás, valamint
almatermelő (a továbbiakban: kérelmező) vehet részt, amely vagy aki rendelkezik a Mezőgazdasági és Vidékfejlesztési
Hivatal (a továbbiakban: MVH) iskolagyümölcs-programban történő részvételre vonatkozó előzetes jóváhagyásával
(a továbbiakban: előzetes jóváhagyás). (2) Az előzetes jóváhagyás iránt kérelmet nyújthat be:
a) az a kérelmező, amely az előzetes jóváhagyás iránti kérelem benyújtásának napján zöldség-gyümölcs termelői
csoportként, termelői szervezetként vagy társulásként való elismeréssel rendelkezett,
b) vagy amely/aki a rendelet hatálybalépését megelőző két évben benyújtott területalapú támogatás iránti kérelme
alapján legalább tíz hektár alma termőterületre (ULT01 hasznosítási kód) kapott támogatást.
(3) A kérelmező iskolagyümölcs-programban történő részvételének az iskolagyümölcs-program 2009/2010. tanévi
végrehajtásáról szóló 129/2009. (X. 8.) FVM rendelet [a továbbiakban: 129/2009. (X. 8.) FVM rendelet] szerinti előzetes
jóváhagyása – külön kérelem benyújtása nélkül – az (1) bekezdés szerinti előzetes jóváhagyásnak tekintendő feltéve,
hogy a kérelmező az e rendelet hatálybalépésének napján megfelel a (2) bekezdésben meghatározott feltételeknek.
(4) A kérelmező az 1. melléklet szerinti adattartalmú előzetes jóváhagyás iránt kérelmét az MVH által rendszeresített, és
az MVH honlapján – legkésőbb e rendelet hatálybalépésével egyidejűleg – közzétett nyomtatványon 2010. május
14-éig nyújthatja be az MVH Piaci Támogatások és Külkereskedelmi Intézkedések Igazgatóságához. Az előzetes
jóváhagyási kérelem benyújtására nyitva álló határidő jogvesztő. (5) Az MVH azoknak a kérelmezőknek a listáját, amelyeknek az iskolagyümölcs-programban történő részvételét
előzetesen jóváhagyta, legkésőbb 2010. május 28-áig a honlapján közzéteszi.
4. § A támogatási összeget az a kérelmező igényelheti:
a) amelynek vagy akinek az iskolagyümölcs-programban történő részvételét az MVH előzetesen jóváhagyta, és
b) amely vagy aki rendelkezik legalább egy közoktatási intézménnyel kötött és az MVH által jóváhagyott, 8–10. §
szerinti megállapodással. 5. § (1) A kérelmezőnek a 2. melléklet szerinti adattartalmú, a 8–10. § szerinti megállapodások jóváhagyása iránti kérelmét
az MVH által rendszeresített, és az MVH honlapján – legkésőbb e rendelet hatálybalépését követő nyolc munkanapon
belül – közzétett nyomtatványon 2010. június 21-ig kell benyújtania az MVH Piaci Támogatások és Külkereskedelmi
Intézkedések Igazgatóságához, továbbá a kérelemnek a megállapodás adatait tartalmazó betétlapját elektronikus
úton is meg kell küldenie az MVH honlapján megadott elektronikus levélcímre.
(2) A megállapodások jóváhagyása iránti kérelemhez mellékelni kell a 8–10. § szerint megkötött megállapodások eredeti
példányát. (3) A kérelmező a 8–10. § szerinti megállapodások jóváhagyására egyetlen kérelmet nyújthat be.
(4) Ha a megállapodás jóváhagyása iránti kérelem, vagy a megállapodás hiányos, vagy a megállapodás nem felel meg
az e rendeletben előírtaknak, az MVH – a 16. § (1) és (2) bekezdésében foglalt kivétellel – tíz munkanapos határidő
tűzésével hiánypótlásra szólítja fel a kérelmezőt. (5) Az MVH a megállapodások jóváhagyásakor a szállítható termékmennyiséget a 10. § (1) bekezdés 4. pontja szerinti
félévekre külön-külön határozza meg. (6) Az MVH a megállapodás jóváhagyására irányuló kérelemről hozott döntésének a kérelmezővel való közléséről 2010.
augusztus 16-ig gondoskodik. (7) Az MVH a jóváhagyott megállapodások alapján a közoktatási intézményekbe szállítható almamennyiségek listáját is
közzéteszi a honlapján. 4. A támogatott termék 6. § (1) Az iskolagyümölcs-program keretében – az MVH által jóváhagyott mennyiség erejéig és a megállapodásban
meghatározott ütemezéssel – szállítható termék fogyasztásra közvetlenül alkalmas és a 7. § szerinti minőségi és
élelmiszer-biztonsági feltételeknek megfelelő, az Európai Unióban megtermelt friss étkezési alma.
(2) A támogatott termék elszámolási egysége: darab. 7. § (1) Az e rendelet alapján támogatott terméknek meg kell felelnie a gyümölcs- és zöldségágazatban a 2200/96/EK,
a 2201/96/EK és az 1182/2007/EK rendeletre vonatkozó végrehajtási szabályok megállapításáról szóló, 2007.
december 21-i 1580/2007/EK bizottsági rendelet I. mellékletében előírt forgalmazási-minőség szabványokban
meghatározott I. osztályra vonatkozó követelményeknek és legalább hatvan milliméter átmérőjűnek kell lennie.
(2) A támogatás akkor nyújtható, ha a szállítandó termék megfelel a növényvédőszer-maradék határérték előírásoknak.
5. A támogatott termék szállítására vonatkozó megállapodás 8. § (1) A kérelmező 2010. május 28-tól 2010. június 20-ig egy vagy több közoktatási intézménnyel köthet közoktatási
intézményenként egy megállapodást a támogatott terméknek a 2. § (1) bekezdése szerinti tanulók számára történő
kiszállítására. (2) Egy közoktatási intézmény a 2. § (1) bekezdésében meghatározott időszak vonatkozásában csak egy kérelmezővel
köthet megállapodást. Tagintézmény megállapodás megkötésére nem jogosult. (3) A megállapodásban a 2. § (1) bekezdése szerint jogosult tanulók számát a közoktatási intézménybe a 2010/2011. tanév
első évfolyamára beíratott tanulóknak és a közoktatási intézményben a 2009/2010. tanévben az 1–3. évfolyamra járó
tanulóknak a megállapodás megkötésekor fennálló száma (a továbbiakban együtt: a megállapodás megkötésekor
fennálló tanulói létszám) alapulvételével kell meghatározni. (4) A tanulónként kiosztásra kerülő termék mennyisége hetente legfeljebb négy darab, foglalkozási naponként legfeljebb
egy darab alma. (5) Ha az alma kiosztásának időpontjában a teljesítés helyszínén jelenlévő tanulók száma a megállapodás megkötésekor
fennálló tanulói létszám csökkenése vagy tanuló távolléte folytán marad el a megállapodásban foglaltakhoz képest,
a ki nem osztható mennyiség a (3) bekezdésre figyelemmel a tanulók között a heti gyakoriság növelésével a hét egy
további, fennmaradó napján vagy a kiosztás időpontjának a 10. § (1) bekezdés 4. pontja szerinti félévén belül
az almával való ellátás időtartamának növelésével osztható ki.
(6) A közoktatási intézmény köteles a 2. § (1) bekezdés szerinti tanulók számáról és a kiosztott alma mennyiségéről
naprakész nyilvántartást vezetni. (7) A közoktatási intézmény köteles a támogatott terméket a tanulók részére a közétkeztetéstől eltérő időpontban
kiosztani. 9. § (1) A megállapodás az azt jóváhagyó határozat közlését követő napon lép hatályba, és a határozatban jóváhagyott
termékmennyiségre vonatkozik. A kérelmező köteles a megállapodás jóváhagyásáról, valamint a megállapodásra
vonatkozóan a részére kifizetett támogatás összegéről a közoktatási intézményt tájékoztatni.
(2) Ha az MVH a megállapodást a 12. § (1) bekezdés szerinti arányos visszaosztást követően hagyja jóvá, a kérelmező
jogosult a visszaosztással csökkentett mennyiség alapján az egyes féléveken belüli szállítási időszak arányos
csökkentésére. (3) Ha az arányos visszaosztás miatt a kiosztás utolsó napjára a megállapodás alapján jutó alma mennyisége a jogosult
tanulók 10. § (1) bekezdés 6. pontja szerinti számát nem éri el, e mennyiség nem szállítható ki.
(4) A közoktatási intézmény köteles alávetni magát az MVH által hivatalból indított, az e rendeletben, valamint
a 288/2009/EK bizottsági rendelet (a továbbiakban: bizottsági rendelet) 13. cikkében szabályozott ellenőrzésnek,
különös tekintettel a nyilvántartások részletes vizsgálatára és a fizikai ellenőrzésre.
10. § (1) A támogatás igénybevételének feltétele, hogy a kérelmező és a közoktatási intézmény, mint szerződő felek között
létrejött, a 8. § (1) bekezdésében említett megállapodás legalább az alábbiakat tartalmazza:
1. a szállító neve, székhelye, adószáma, regisztrációs száma;
2. a közoktatási intézmény neve, székhelye, adószáma, OM azonosító száma;
3. a teljesítés helyszíne vagy helyszínei; 4. a 2010/2011. tanítási év kezdetétől 2011. január 31-ig tartó időszakban (a továbbiakban: első félév), valamint
a 2011. február 1-jétől a 2010/2011. tanítási év végéig tartó időszakban (a továbbiakban: második félév)
a termékkel való ellátás időtartama; 5. a szállítások ütemezése, amely legalább heti gyakoriságú lehet;
6. a 2. § (1) bekezdés szerint jogosult tanulók száma;
7. a szállítandó (támogatott) termék darabszámban meghatározott teljes mennyisége félévenkénti bontásban,
amelyről a szállító havonként, az átadott alma darabszámát is tartalmazó gyűjtőszámlát állít ki;
8. a termékek kiszerelési módja és a kiszerelési mód szerinti egységnyi mennyiség (darabszám);
9. a termékek eredete (Magyarország, Európai Unió); 10. a magas minőségű termékek mennyisége (pl. integrált termesztésből származó termék, ökológiai termesztésből
származó termék mennyisége); 11. a támogatott termék átvételének módja;
12. a támogatott termék kiosztásának módja és ideje;
13. a 3. mellékletben meghatározott kísérő intézkedések közül legalább egy alkalmazott kísérő intézkedés és annak
tervezett költsége, földrajzi kiterjedése, valamint az intézkedéssel érintett tanulók létszáma, és annak rögzítése,
hogy a közoktatási intézmény, a kérelmező vagy mindkettő felelős-e a kísérő intézkedés megvalósításáért;
14. a felek kötelezettségvállalása, hogy a megállapodás teljesítése során a 8–9. §-ban foglaltak szerint járnak el;
15. a kérelmező és a közoktatási intézmény képviseletére jogosult személyek aláírása.
(2) A 3. melléklet 1. pontja szerinti kísérő intézkedés önállóan nem, csak más kísérő intézkedés kiegészítéseként
alkalmazható, a 6. pont szerinti kísérő intézkedés kizárólag a kérelmező és a közoktatási intézmény közös
felelősségével alkalmazható. (3) Ha az iskolagyümölcs-programban tagintézmények is részt vesznek, a közoktatási intézmény és a kérelmező között
létrejött megállapodásnak az (1) bekezdés 3., 6., 11., és 12. pontja szerinti adatokat a székhely és a tagintézmények
szerinti bontásban is tartalmaznia kell. (4) A megállapodás kötelező tartalmi elemeit magában foglaló és az (1) bekezdésnek megfelelő nyomtatványt az MVH
a hivatalos honlapján teszi közzé. A nyomtatvány mintáját a 4. melléklet tartalmazza.
(5) A megállapodás alapján a termékkel való ellátás időtartamának legalább 2 hónapnak kell lennie az első és a második
félévben egyaránt. 6. A támogatás forrása 11. § (1) Az iskolagyümölcs-program támogatására végrehajtására a bizottsági rendelet 4. cikk (4) bekezdés harmadik
albekezdése alapján meghozott bizottsági határozat és a bizottsági rendelet II. melléklete által meghatározott
társfinanszírozási aránynak megfelelő támogatási keret áll rendelkezésre. (2) Az (1) bekezdésben meghatározott támogatási keret 5%-a a bizottsági rendelet 5. cikk (1) paragrafus b) pontjának
ii) alpontjában hivatkozott költségek fedezését szolgálja. 7. Visszaosztási eljárás
12. § (1) Amennyiben a 8–10. § szerinti megállapodások összesítésekor megállapítást nyer, hogy a kérelmezők által igénybe
venni kívánt támogatás összege meghaladja a 11. §-ban meghatározott támogatási keretet, az MVH a megállapodás
alapján félévente szállítható almamennyiséget a 11. § szerint rendelkezésre álló keret és a 8–10. § szerint jóváhagyható
megállapodásokban foglalt mennyiségre jutó összes támogatási összeg arányának és az adott félévre a megállapodás
alapján a 8–10. § szerint jóváhagyható mennyiség szorzataként állapítja meg.
(2) Az (1) bekezdés szerinti visszaosztás a 8. § (4) és (5) bekezdése szerinti kiosztási gyakoriságot és a jogosult tanulók 10. §
(1) bekezdés 6. pontja szerinti számát nem érinti.
8. A kifizetési kérelem 13. § (1) A támogatási összeg kifizetése iránti – a 5. melléklet szerinti adattartalmú – kérelmet (a továbbiakban: kifizetési
kérelem) az MVH által rendszeresített, és az MVH honlapján közzétett nyomtatványon a 2010/2011. tanítási év kezdete
és 2010. november 30. közötti időszakban, a 2010. december 1. és 2011. február 28. közötti időszakban, valamint
a 2011. március 1. és a 2010/2011. tanítási év vége közötti időszakban kiszállított almára vonatkozóan, időszakonként
egy alkalommal, az adott időszak végét követő harmadik hónap utolsó napjáig az MVH-hoz kell benyújtani.
(2) A kifizetési kérelemhez csatolni kell az egy időszakban kiszállított összes támogatott termékről kiállított havi
gyűjtőszámlákat, amelyeken a kiszállított mennyiség darabszámban van feltüntetve és a gyűjtőszámlák összesítőjét,
amelyet elektronikus úton is meg kell küldeni az MVH honlapján megadott elektronikus levélcímre.
(3) A kifizetési kérelem (1) bekezdésben meghatározott határidőn túli benyújtása esetén a bizottsági rendelet
11. cikkének (3) bekezdése szerinti jogkövetkezmények kerülnek alkalmazásra.
(4) Az MVH a hiányosan benyújtott kifizetési kérelmek tekintetében tíz munkanapos határidő tűzésével, egy alkalommal
hiánypótlásra szólítja fel a kérelmezőt. (5) Az MVH a támogatás kifizetéséről a kifizetési kérelem hiánytalan beérkezésének napját követő három hónapon belül
gondoskodik. 9. Az igényelhető támogatás mértéke 14. § (1) A támogatás mértéke a megállapodásnak megfelelően leszállított és kiosztott, a 6–7. §-ban előírtaknak megfelelő
alma darabjaként legfeljebb bruttó harminchét forint, amely tartalmazza a tanácsi rendelet 103ga. cikk (1) bekezdés
a)–b) pontjában foglalt költségeket, és amelynek összegére a kérelmező a számlát kiállította.
(2) Az MVH a támogatást a 11. § szerinti társfinanszírozási aránynak megfelelően az Európai Mezőgazdasági Garancia
Alapból, és ehhez kapcsolódóan a Magyar Köztársaság 2011. évi költségvetésében meghatározott forrásból folyósítja.
10. Az európai iskolagyümölcs-programot népszerűsítő plakát 15. § (1) A kérelmező köteles azon közoktatási intézmények részére, amelyekkel az MVH által jóváhagyott megállapodással
rendelkezik, a bizottsági rendelet 14. cikkében foglalt előírásoknak és a bizottsági rendelet III. mellékletében
meghatározott minimumfeltételeknek megfelelő plakátot a szállítások kezdetét követő tizenöt napon belül
a megállapodásban meghatározott teljesítési helyszínek számával egyező számban átadni.
(2) A közoktatási intézmény az átvett plakátokat köteles a program teljes időtartama alatt a székhelye és
az iskolagyümölcs-programban részt vevő tagintézményei főbejáratánál elhelyezni. 11. Ellenőrzés, jogkövetkezmények
16. § (1) Az MVH a 2010. május 28. előtt, valamint a 2010. június 20. után kötött, továbbá a 2010. június 21. után benyújtott
megállapodásokat, illetve a tagintézménnyel kötött összes megállapodást elutasítja.
(2) Ha egy közoktatási intézmény a 2. § (1) bekezdésében meghatározott időszak vonatkozásában több megállapodást is
kötött, akkor az MVH a közoktatási intézmény összes megállapodását elutasítja.
(3) Az MVH az 5. § (4) bekezdése, valamint a 13. § (4) bekezdése szerinti határidőn túl teljesített hiánypótlást döntése
meghozatalakor nem veszi figyelembe. (4) A bizottsági rendelet 13. cikkében foglalt szabályoknak megfelelően a kérelmező és a közoktatási intézmény által
kötött, a 8–10. § szerinti megállapodás teljesülésének adminisztratív és helyszíni ellenőrzését az MVH végzi. Az MVH
a helyszíni ellenőrzés során a támogatási kérelemhez mellékelt gyűjtőszámlák tőpéldányai mellett az átvételi jegyeket,
szállítójegyeket, fuvarleveleket és nyilvántartásokat is ellenőrzi. (5) Ha az MVH az ellenőrzése során azt állapítja meg, hogy a kérelmező a tanácsi rendeletben, a bizottsági rendeletben,
az e rendeletben, illetve a megállapodásban előírt bármely feltételt nem teljesítette, akkor a támogatási összeg
kifizetése iránti kérelmet elutasítja, vagy elrendeli a már kifizetett támogatás visszafizetését.
(6) Amennyiben a kérelmező által a 2. § (1) bekezdésében meghatározott időszakban kiszállított alma mennyisége
a kérelmezőnek az MVH által jóváhagyott valamennyi megállapodása alapján szállítható teljes mennyiség kevesebb,
mint 90%-a, úgy a leszállított mennyiségre eső támogatási összeget az MVH a le nem szállított mennyiségre eső
támogatás mértékével csökkenti. A szállítható teljes mennyiségbe és a le nem szállított mennyiségbe a 9. §
(3) bekezdése szerint le nem szállított mennyiség nem számít bele.
17. § (1) Ha az MVH az ellenőrzése során megállapítja, hogy a közoktatási intézmény nem tett eleget a jogszabályokban vagy
a megállapodásban előírt kötelezettségeinek, akkor a közoktatási intézmény által ki nem osztott támogatott termék
e rendelet alapján kiszámított ellenértéke a közoktatási intézménynél jogosulatlanul igénybe vett támogatásnak
minősül. (2) Ha az MVH az ellenőrzése során megállapítja, hogy az alma 8. § (5) bekezdés szerinti gyakoriságú kiosztása azért állt elő,
mert a tanulók megállapodásban meghatározott száma meghaladta a megállapodás megkötésekor fennálló tanulói
létszámot, az így kiosztott támogatott termék e rendelet alapján kiszámított ellenértéke a közoktatási intézménynél
jogosulatlanul igénybe vett támogatásnak minősül. (3) Ha az MVH az ellenőrzése során megállapítja, hogy a közoktatási intézmény nem tett eleget a 15. § (2) bekezdése
szerinti kötelezettségének, akkor a közoktatási intézmény által kiosztott támogatott termék e rendelet alapján
kiszámított ellenértékének 5%-a a közoktatási intézménynél jogosulatlanul igénybe vett támogatásnak minősül.
(4) Ha az MVH az ellenőrzése során megállapítja, hogy a közoktatási intézmény nem tett eleget a 8. § szerinti
megállapodásban a 10. § (1) bekezdés 13. pontja szerint vállalt kötelezettségének, akkor a közoktatási intézmény által
kiosztott támogatott termék e rendelet alapján kiszámított ellenértékének 20%-a a közoktatási intézménynél
jogosulatlanul igénybe vett támogatásnak minősül. 12. Záró rendelkezés
18. § (1) Ez a rendelet – a (2) bekezdésben meghatározott kivétellel – a kihirdetését követő harmadik napon lép hatályba, és
2012. január 31-én hatályát veszti. (2) A 20. § 2011. január 31-én lép hatályba.
13. Az Európai Unió jogának való megfelelés 19. § Ez a rendelet
a) a mezőgazdasági piacok közös szervezésének létrehozásáról, valamint egyes mezőgazdasági termékekre
vonatkozó egyedi rendelkezésekről („az egységes közös piacszervezésről szóló rendelet”) szóló, 2007. október
22-i 1234/2007/EK tanácsi rendelet, és b) az oktatási intézményekben tanuló gyermekeknek az iskolagyümölcs-program keretében gyümölcs-, zöldség-,
feldolgozott gyümölcs- és feldolgozott zöldség-, valamint banántermékekkel való ellátásához nyújtott közösségi
támogatás tekintetében az 1234/2007/EK tanácsi rendelet alkalmazásával kapcsolatos részletes szabályok
megállapításáról szóló, 2009. április 7-i 288/2009/EK bizottsági rendelet
végrehajtásához szükséges rendelkezéseket állapít meg. 20. § Hatályát veszti az iskolagyümölcs-program 2009/2010. tanévi végrehajtásáról szóló 129/2009. (X. 8.) FVM rendelet.
Gráf József s. k.,
földművelésügyi és vidékfejlesztési miniszter


text:
11/2015. (VI. 15.) IM rendelete a Kúriának a pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes kérdések rendezéséről szóló 2014. XXXVIII. törvényben rögzített elszámolás szabályairól és egyes egyéb rendelkezésekről szóló 2014. XL. törvényben, valamint az egyes fogyasztói kölcsönszerződések devizanemének módosulásával és a kamatszabályokkal kapcsolatos kérdések rendezéséről szóló 2014. LXXVII. törvényben szabályozott polgári nemperes eljárásokban alkalmazandó űrlapokról.
A Kúriának a  pénzügyi intézmények fogyasztói kölcsönszerződéseire vonatkozó jogegységi határozatával kapcsolatos egyes
kérdések rendezéséről szóló 2014. évi XXXVIII. törvényben rögzített elszámolás szabályairól és egyes egyéb rendelkezésekről
szóló 2014. évi XL. törvény 46/A.  §-ában, valamint az  egyes fogyasztói kölcsönszerződések devizanemének módosulásával
és a  kamatszabályokkal kapcsolatos kérdések rendezéséről szóló 2014. évi LXXVII. törvény 19.  § (3)  bekezdésében kapott
felhatalmazás alapján,
a Kormány tagjainak feladat- és hatásköréről szóló 152/2014. (VI. 6.) Korm. rendelet 79.  § 1.  pontjában meghatározott
feladatkörömben eljárva
a következőket rendelem el:
1. Általános rendelkezések 1. § (1) E rendelet
a) 1.  mellékletében meghatározott adattartalommal rendszeresített űrlapon kell előterjeszteni a  Pénzügyi
Békéltető Testület határozatának hatályon kívül helyezése iránti kérelmet,
b) 2.  mellékletében meghatározott adattartalommal rendszeresített űrlapon kell előterjeszteni a  Pénzügyi
Békéltető Testületnek a  kérelmet elutasító és az  eljárást megszüntető döntésének hatályon kívül helyezése
iránti kérelmet,
c) 3.  mellékletében meghatározott adattartalommal rendszeresített űrlapon kell előterjeszteni a  Pénzügyi
Békéltető Testület határozatának a megváltoztatása iránti kérelmet.
(2) Az (1) bekezdés szerinti űrlapok kialakítása, szükség szerinti módosítása és közzététele az Országos Bírósági Hivatal
(a továbbiakban: OBH) feladata.
2. § (1) Az  OBH a  letölthető és kitölthető, a  kitöltést megelőzően vagy azt követően kinyomtatható űrlapot a  bíróságok
központi internetes honlapján (a  továbbiakban: honlap) e  rendelet hatálybalépését követő nyolc napon belül
közzéteszi.
(2) A  honlapon fel kell tüntetni az  űrlapok közzétételének időpontját. A  közzététel időpontjától az  űrlap alkalmazása
kötelező.
(3) Az űrlapokat valamennyi járásbíróságon ingyenesen a jogosult rendelkezésére kell bocsátani.
3. § (1) Ha az űrlap nem felel meg a jogszabályoknak, az OBH az űrlapot haladéktalanul módosítja, vagy új űrlapot alakít ki.
 (2) Ha az  űrlap módosítására kerül sor, az  OBH ennek tényéről a  honlapon a  módosított űrlap közzététele előtt hét
nappal tájékoztatást ad.
 (3) Az OBH a módosított űrlap közzétételét követően a honlapon tizennégy napon keresztül jelzi annak tényét, hogy
az űrlap megváltozott. Ezen időtartam alatt a kérelem a korábban közzétett űrlapon is benyújtható.
 (4) A (2) és (3) bekezdésben meghatározott módon kell eljárni új űrlap kialakításánál.
2. Az űrlapokkal szembeni általános követelmények 4. § (1) Az OBH-nak a honlapon szereplő tájékoztatásokat úgy kell kialakítania, hogy egyértelműen kitűnjön belőlük, hogy
az űrlap igénybevétele kötelező.
(2) A honlapon tájékoztatást kell adni annak jogkövetkezményeiről, ha a fél a kérelmét nem a rendszeresített űrlapon
terjeszti elő.
(3) Az űrlapot úgy kell kialakítani, hogy azon kellő hely álljon rendelkezésre a kérelem előterjesztésére.
 (4) Az OBH-t az űrlap kialakítása során a mellékletekben szereplő sorszámozás és sorrend nem köti.
 (5) Az  OBH az  egyes mellékletekben meghatározott adattartalmú kérelmekre a  kérelmező személye szerint több
különböző űrlapot is kialakíthat, illetve különböző kérelmek előterjesztését egy űrlapon is lehetővé teheti.
5. § (1) Az űrlapot el kell látni az egyes kérelmek joghatásaira és késedelmes előterjesztésük jogkövetkezményeire, az űrlap
kitöltésének módjára, valamint az illeték mértékére vonatkozó tájékoztatással.
(2) Az űrlaphoz az (1) bekezdésben meghatározott tájékoztatást külön íven is meg lehet szövegezni, ebben az esetben
e tájékoztatót ugyanolyan módon kell elérhetővé tenni, mint az ahhoz tartozó űrlapot.
3. Az űrlapok kitöltésénél irányadó általános követelmények 6. § (1) Ha az  űrlapon a  rendelkezésre álló hely nem elegendő a  kérelem hiánytalan előterjesztésére, a  kérelmezőnek
az  adatok kitöltését pótlapként másik űrlapon kell folytatnia. Az  űrlapon fel kell tüntetni a  pótlap csatolásának
tényét és a  pótlapok számát, a  pótlapon pedig fel kell tüntetni annak tényét, hogy az  űrlap pótlap és a  pótlap
sorszámát.
(2) Az űrlapnak alkalmasnak kell lennie az (1) bekezdésben foglalt tények feltüntetésére.
 (3) Az űrlapnak alkalmasnak kell lennie a kérelemben hivatkozott jogszabálysértés megállapításának alapjául szolgáló
tények szabad szöveges mezőben való közlésére. 4. Záró rendelkezések
7. § (1) Ez a rendelet a kihirdetését követő 15. napon lép hatályba.
 (2) Az űrlapokat közzétételüket követően az e rendelet hatálybalépése után indult eljárásokban kell alkalmazni.
Dr. Trócsányi László s. k.,
 igazságügyi miniszter


text:
1435/2016. (VIII. 17.) Korm. határozata az önkormányzatok adósságot keletkeztető, valamint kezesség-, illetve garanciavállalásra vonatkozó ügyleteihez történő 2016. júniusi előzetes kormányzati hozzájárulásról.
A Kormány a  Magyarország gazdasági stabilitásáról szóló 2011.  évi CXCIV.  törvény 10.  § (1)  bekezdése alapján, tekintettel
az  adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben
foglaltakra, a következő határozatot hozza:
A Kormány az ügyletekről az 1. mellékletben foglaltak szerint dönt, az engedélyezett ügyletek 2016. évben történő
megkötéséhez az a)–c) pontban foglalt kiegészítő feltételekkel járul hozzá:
a) az önkormányzat az  1.  melléklet szerint engedélyezett ügyletértékek teljes összegétől lefelé eltérhet,
ha ez nem okozza ezen értékek valamelyikének növekedését egyik évben sem;
b) az önkormányzat egy adott év végéig legfeljebb akkora összegű adósságot keletkeztethet az ügyletből, mint
amekkora az 1. melléklet szerint az ügyletből az adott év végéig keletkező kumulált adósságösszeg;
c) fejlesztési célú ügylet esetében az ügyletet csak az 1. mellékletben szereplő fejlesztésekre lehet fordítani.
Dr. Semjén Zsolt s. k.,
 miniszterelnök-helyettes


text:
148/2019. (HK 5.) MHP PK szakutasítása NATO egységesítési egyezmények nemzeti elfogadásáról.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011. évi
CXIII. törvény 52. § (2) bekezdése és a honvédelemről és a Magyar Honvédségről, valamint a különleges jogrendben bevezethető
intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet
10. § (1) bekezdés e) pontja, továbbá 11. § (1) bekezdés 33. pontja alapján az egységesítési egyezmények nemzeti elfogadására
az alábbi szakutasítást adom ki:
1. A szakutasítás hatálya kiterjed a Magyar Honvédség (a továbbiakban: MH) katonai szervezeteire.
2. A STANAG 1385 (EDITION 7) GUIDE SPECIFICATION (MINIMUM QUALITY STANDARDS) FOR NAVAL DISTILLATE FUELS
(F-75 AND F-76 / Irányadó minőségi előírások az F-75 és F-76 kódjelű haditengerészeti olajpárlatokhoz című NATO
egységesítési egyezmény nemzeti elfogadásra kerül az MH részvétele nélkül.
Témafelelős: az MH Logisztikai Központ (a továbbiakban: MH LK).
3. A STANAG 3346 (EDITION 8) – MARKING AND LIGHTING OF AIRFIELD OBSTRUCTIONS / Légimező torlódás forgalmi
zavar jelzése, megvillanása című NATO egységesítési egyezmény nemzeti elfogadásra kerül a következők szerint:
a) témafelelős: a Magyar Honvédség Parancsnoksága Logisztikai és Gazdálkodási Csoportfőnökség
(a továbbiakban: MHP LGCSF);
b) témakezelő: az MH Parancsnoksága (a továbbiakban: MHP);
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a légierő haderőnemnél kerül
bevezetésre a MH parancsnokának (a továbbiakban: MH PK) szakutasításával, eredeti angol nyelven, teljes
terjedelemben.
4. STANAG 3350 (EDITION 5) – ANALOGUE VIDEO STANDARD FOR AIRCRAFT SYSTEM APPLICATION /
Repülőgépfedélzeti alkalmazások analóg videó szabványa című NATO egységesítési egyezmény nemzeti
elfogadásra kerül jövőbeni bevezetéssel a következők szerint:
a) témafelelős: az MHP LGCSF;
b) témakezelő: az MH LK; és
c) a bevezetésre vonatkozó követelmények: a NATO egységesítési egyezmény a légierőnél kerül bevezetésre
MH PK szakutasítással, eredeti angol nyelven, teljes terjedelemben.
5. STANAG 3634 (EDITION 5) – RUNWAY FRICTION AND BRAKING CONDITIONS / Kifutópálya súrlódási és fékezési
feltételek csavarmenete című NATO egységesítési egyezmény nemzeti elfogadásra kerül jövőbeni bevezetéssel
a következők szerint:
a) témafelelős: az MHP LGCSF;
b) témakezelő: az MH LK; és
c) a bevezetésre vonatkozó követelmények: a NATO egységesítési egyezmény a légierőnél kerül bevezetésre
MH PK szakutasítással, eredeti angol nyelven, teljes terjedelemben.
6. STANAG 3682 (EDITION 6) – ELECTROSTATIC SAFETY CONNECTION PROCEDURES FOR AVIATION FUEL HANDLING
AND LIQUID FUEL LOADING/UNLOADING OPERATIONS DURING GROUND TRANSFER AND AIRCRAFT FUELLING/
DEFUELLING / Repülő hajtóanyag kezelésekor és folyékony üzemanyag feltöltési/lefejtési műveleteinél
alkalmazandó elektrosztatikus biztonsági összekötési eljárások földi átfejtés és repülőgép feltöltése/lefejtése során
című NATO egységesítési egyezmény nemzeti elfogadásra kerül a következők szerint:
a) témafelelős: az MH LK;
b) témakezelő: az MH LK Logisztikai Igazgatóság, Hadtápfőnökség (a továbbiakban: MH LK LI HTPF);
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a légierő haderőnemnél kerül
bevezetésre MH PK szakutasítással, eredeti angol nyelven, teljes terjedelemben.
7. STANAG 3967 (EDITION 3) – DESIGN AND PERFORMANCE REQUIREMENTS FOR AVIATION TURBINE FUEL FILTER
SEPARATOR VESSELS AND COALESCER AND SEPARATOR ELEMENTS / Repülő-hajtóanyag szűrőházak, valamint
a  vízleválasztó- és szűrőelemek tervezési és teljesítmény követelményei című NATO egységesítési egyezmény
nemzeti elfogadásra kerül a következők szerint:
a) témafelelős: az MH LK;
b) témakezelő: az MH LK LI HTPF;
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a légierő haderőnemnél kerül
bevezetésre MH PK szakutasítással, eredeti angol nyelven, teljes terjedelemben.
8. STANAG 4441 (EDITION 3) – ALLIED MULTI MODAL TRANSPORTATION OF DANGEROUS GOODS DIRECTIVE –
AMovP-6 / Többmódú szövetségi szállítmányozási irányelv veszélyes anyagokhoz című NATO egységesítési
egyezmény nemzeti elfogadásra kerül fenntartással a következők szerint:
a) témafelelős: az MHP LGCSF;
b) témakezelő: az MH LK;
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a szárazföldi és a légierő
haderőnemnél kerül bevezetésre MH PK szakutasítással, eredeti angol nyelven, teljes terjedelemben.
da) Fenntartás: A hadszíntéren végrehajtott közúti szállítások esetében a feladat végrehajtását nem minden
esetben vagyunk képesek ellenőrizni. 9. STANAG 7017 (EDITION 2) – SPECTROMETRIC ANALYSIS OF AIRCRAFT ENGINE LUBRICANTS – AFLP-7017 EDITION A /
Repülőhajtómű-kenőanyagok spektrografikus vizsgálata című NATO egységesítési egyezmény nemzeti elfogadásra
kerül az MH részvétele nélkül.
Témafelelős: az MH LK
10. STANAG 7029 (EDITION 2) – CHARACTERISTICS OF AIRCRAFT FUELLING HOSES AND COUPLINGS / Légijárművek
hajtóanyag feltöltéséhez használatos tömlők és csatlakozók jellemzői című NATO egységesítési egyezmény nemzeti
elfogadásra kerül a következők szerint:
a) témafelelős az MH LK;
b) témakezelő: az MH LK LI HTPF;
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a légierő haderőnemnél kerül
bevezetésre MH PK szakutasítással, eredeti angol nyelven, teljes terjedelemben.
11. STANAG 7036 (EDITION 6) – FUELS TO BE INTRODUCED INTO AND DELIVERED BY THE NATO PIPELINE SYSTEM (NPS) /
A NATO Csővezeték Rendszerbe (NPS) bevezetésre kerülő és abban szállított üzemanyagok című NATO egységesítési
egyezmény nemzeti elfogadásra kerül az MH részvétele nélkül.
Témafelelős: az MH LK
12. STANAG 7093 (EDITION 4) – GUIDE SPECIFICATION FOR NATO LAND SYSTEM AUTOMOTIVE FLUIDS / Irányadó
minőségi előírások a NATO szárazföldi eszközei üzemi folyadékaihoz című NATO egységesítési egyezmény nemzeti
elfogadásra kerül a következők szerint:
a) témafelelős: az MH LK;
b) témakezelő: az MH LK LI HTPF;
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a  szárazföldi és a légierő
haderőnemnél kerül bevezetésre MH PK szakutasítással, eredeti angol nyelven, teljes terjedelemben.
13. STANAG 7101 (EDITION 2) GUIDE SPECIFICATION FOR GREASES / Irányadó minőségi előírások a NATO fegyveres erői
által használt kenőzsírokhoz című NATO egységesítési egyezmény nemzeti elfogadásra kerül a következők szerint:
a) témafelelős: az MH LK;
b) témakezelő: az MH LK LI HTPF;
c) a bevezetés időpontja: 2019. május 1.; és
d) a bevezetésre vonatkozó követelmények: a NATO egységesítési egyezmény a szárazföldi és a légierő
haderőnemnél kerül bevezetésre MH PK szakutasítással, eredeti angol nyelven, teljes terjedelemben.
14. Ez a szakutasítás a közzétételét követő napon lép hatályba.
Korom Ferenc altábornagy s. k.,
 Magyar Honvédség parancsnoka


text:
7/2004. (III. 8.) OM rendelete a szakmai gyakorlaton alapuló elismerés rendszeréről.
A külföldi bizonyítványok és oklevelek elismeréséről
szóló 2001. évi C. törvény (a továbbiakban: Elismerési tv.)
67. § (2) bekezdésének d) pontjában kapott felhatalmazás
alapján a következőket rendelem el:
1. § (1) Ez a rendelet közzéteszi az Elismerési tv. IX. fejezetének (45—53. §), a szakma gyakorlása szempontjából történő elismerés szakmai gyakorlaton alapuló rendszerének
hatálya alá tartozó tevékenységeket.
(2) Ha az Elismerési tv.-ben meghatározott feltételek
fennállnak, a kérelmező jogosult az e rendelet mellékleteiben
felsorolt tevékenységeket Magyarországon gyakorolni.
2. § (1) Az Elismerési tv. 47. §-ában meghatározott tevékenységeket e rendelet 1. számú melléklete tartalmazza.
(2) Az Elismerési tv. 48. §-ában meghatározott tevékenységeket e rendelet 2. számú melléklete tartalmazza.
(3) Az Elismerési tv. 49. §-ában meghatározott tevékenységeket e rendelet 3. számú melléklete tartalmazza.
(4) Az Elismerési tv. 50. §-ában meghatározott tevékenységeket e rendelet 4. számú melléklete tartalmazza.
(5) Az Elismerési tv. 51. §-ában meghatározott tevékenységeket e rendelet 5. számú melléklete tartalmazza.
(6) Az Elismerési tv. 52. §-ában meghatározott tevékenységeket e rendelet 6. számú melléklete tartalmazza.
(7) Az Elismerési tv. IX. fejezetének hatálya alá tartozó,
e rendelet 1—6. számú mellékletében fel nem sorolt tevékenységeket e rendelet 7. számú melléklete tartalmazza.
3. § Ez a rendelet a Magyar Köztársaság és az Európai
Közösségek és azok tagállamai között társulás létesítéséről
szóló, Brüsszelben, 1991. december 16-án aláírt Európai
Megállapodás kihirdetéséről szóló 1994. évi I. törvény
3. §-a alapján az Európai Közösségek Tanácsának a képzést tanúsító okiratok kölcsönös elismerésére vonatkozó
következő jogszabályával összeegyeztethető szabályozást
tartalmaz: a Tanács 99/42/EK számú, a liberalizált és az
átmeneti irányelvek szabályozása alá eső foglalkozásokhoz
kapcsolódó, szakmai képzésben megszerezhető bizonyítványok elismerésének szabályairól szóló irányelve
,,A’’ melléklete.
4. § Ez a rendelet az Európai Unióhoz történő csatlakozásról szóló nemzetközi egyezményt kihirdető törvény hatálybalépésének napján lép hatályba.
Dr. Magyar Bálint s. k.,
oktatási miniszter